Työmies
Ken raudat, kullat hankkii,
 ken viinin, viljan tuo
 joit’ rikkaat riemuun käyttää
 ja mahtimiehet juo?
 Ja kenen leipää rikas syö
 ja ken se siihen voiman myö,
 sen työmies tekee varmaan
 ja maksaa siitä hien.

 Ken pitkät päivät kärsii
 ja voimaa kuluttaa
 ja muille aarteet kaivaa,
 mut itse muruja saa.
 Ken maailman pyörää vääntää saa
 kuin kone, mut’ niukan palkan saa,
 sen tekee työmies varmaan
 ja maksaa siitä hien.

 Ei oikeutta meillä,
 ei työssä isänmaan,
 me sodan kitaan syöstään,
 kuin tykkein ruuaks vaan
 ja siitä meitä moititaan,
 kun työmies vaatii osuuttaan.
 Hei ylös, ylös veikot,
 pois taistoon joka mies!

 Me valat vannokaamme
 luona punalippujen
 eest oikean ja vapaan
 me käymme intoillen.
 Tää meidän uljas lippu on,
 siis kuolohon tai voittohon.
 Hei ylös! ylös veikot,
 pois taistoon joka mies.

 On meillä käissä voimaa,
 Siis yhteistoimin me
 nyt mahtimiehet lyömme
 suin päin ne kaadamme.
 Ja rauniolle raketaan
 me rauhan linna nousemaan.
 Hei ylös, ylös veikot,
 pois taistoon joka mies!

 Jo päivän rusko koittaa
 ja kultaa Pohjanmaan
 työlippuansa työmies
 vie voittoon voimallaan.
 Hei ylös, ylös veikot,
 pois taistoon joka mies!

Lähde: Työmies 18.6.1898.

Anonyymi
Runot
Työmies
1898